ທາງການ​ລາວ ​ເຜົາ​ທຳລາຍ​ ຢາ​ເສບ​ຕິດ ທີ່​ຍຶດໄດ້ ຈາກ​ແກັ່ງຄ້າ​ຢາ ​ໃນ​ນະຄອນຫຼວງວຽງ​ຈັນ
ການ​ເຜົາ​ທຳລາຍ​ຢາ​ເສບ​ຕິດ ນ້ຳໜັກ​ລວມ 108.94 ກິ​ໂລກຣາມ ໄດ້​ມີ​ຂຶ້ນ​ ເນື່ອງໃນ​ໂອກາດ ວັນ​ຕ້ານ​ຢາ​ເສບ​ຕິດ​ສາກົນ ປະຈຳ​ປີ 2015.
ທາງການລາວ ເຜົາທຳລາຍຢາເສບຕິດ ນ້ຳໜັກຫຼາຍກວ່າ 100 ກິໂລກຣາມ ທີ່ຍຶດຈາກແກັ່ງຄ້າຢາ ໃນນະຄອນຫຼວງ ວຽງຈັນ ສ່ວນລັດຖະມົນຕີລາວນັ້ນ ກໍຍອມຮັບວ່າ ລາວ ປະເຊີນກັບ ບັນຫາຢາເສບຕິດ ທີ່ຮຸນແຮງຂຶ້ນນັບມື້ ການເຜົາທຳລາຍຢາເສບຕິດ ນ້ຳໜັກລວມ 108 94 ກິໂລກຣາມ ທີ່ທາງການຕຳຫຼວດ ລາວຍຶດໄດ້ ຈາກແກັ່ງຄ້າຢາເສບຕິດ ສະເພາະໃນເຂດນະຄອນຫຼວງວຽງຈັນ ໄດ້ມີຂຶ້ນ ໃນໂອກາດ ວັນຕ້ານຢາເສບຕິດສາກົນ ປະຈຳປີ 2015 ເມື່ອວັນທີ 26 ມິຖຸນາ ທີ່ຜ່ານມານີ້ ໂດຍການເຂົ້າຮ່ວມເປັນສັກຂີພິຍານ ຂອງບັນດາທູຕານຸທູດຕ່າງປະເທດ ແລະ ບັນດາຜູ້ຕາງໜ້າຂອງອົງການສາກົນໃນລາວ ພ້ອມດ້ວຍອຳນາດການປົກຄອງ ເຂດນະຄອນຫຼວງ ວຽງຈັນ ແລະ ບັນດາຄະນະກຳມະການກວດກາ ແລະ ຄວບຄຸມຢາເສບຕິດແຫ່ງຊາດລາວ ໂດຍຢາເສບຕິດ ທີ່ຖືກເຜົາທຳລາຍໃນຄັ້ງນີ້ ປະກອບດ້ວຍ ຢາບ້າ 37 4 ກິໂລກຣາມ, ກັນຊາແຫ້ງ 41 4 ກິໂລກຣາມ, ຢາໄອສ໌ 10 9 ກິໂລກຣາມ, ເຮໂຣອິນ 3 3 ກິໂລກຣາມ, ຝິ່ນ 15 1 ກິໂລກຣາມ ແລະ ສານເຄມີ ທີ່ໃຊ້ເພື່ອການຜະລິດຢາ ເສບຕິດ ຊຶ່ງເປັນສ່ວນໜຶ່ງ ທີ່ທາງການຕຳຫຼວດ ໃນເຂດນະຄອນ ຫຼວງວຽງຈັນ ຍຶດໄດ້ຈາກນັກຄ້າຢາເສບຕິດ 1,061 ຄົນ ທີ່ຖືກ ຈັບກຸມຕົວໄດ້ ໃນ 690 ກໍລະນີ ໃນຮອບ 1 ປີ ທີ່ຜ່ານມານີ້ ຊຶ່ງ ສາມາດຍຶດຢາບ້າໄດ້ເຖິງ 167,313 ເໝັດ ເຮໂຣອິນ 19 6 ກິໂລກຣາມ, ຝິ່ນ ແລະ ກັນຊາ 967 2 ກິໂລກຣາມ, ຢາໄອສ໌ 265 9 ກິໂລກຣາມ ແລະ ຢາອີ ອີກຈຳນວນໜຶ່ງ ທາງດ້ານເຈົ້າໜ້າທີ່ຂັ້ນສູງ ໃນໜ່ວຍປາບປາມຢາເສບຕິດໃນລາວ ຍອມຮັບວ່າ ມີເຈົ້າໜ້າທີ່ຂັ້ນສູງຈຳນວນບໍ່ນ້ອງ ທັງໃນວົງການທະຫານ ຕຳຫຼວດ ແລະ ລັດຖະບານ ທີ່ໄດ້ເຂົ້າໄປພົວພັນ ແລະ ກ່ຽວຂ້ອງກັບການຄ້າຢາເສບຕິດ ໂດຍສະເພາະການເຂົ້າໄປມີຜົນປະໂຫຍດ ໃນການຄ້າຢາບ້ານັ້ນ ກໍຍັງຖືເປັນສາເຫດສຳຄັນ ທີ່ເຮັດໃຫ້ການລັກລອບຂົນສົ່ງ ແລະ ການຄ້າຢາບ້າໃນລາວ ໄດ້ມີການຈັດຕັ້ງເປັນຂະບວນ ທີ່ມີເຄືອຂ່າຍຢ່າງກວ້າງຂວາງ ທັງໃນລາວ ແລະ ປະເທດເພື່ອນບ້ານອີກດ້ວຍ ດັ່ງທີ່ທ່ານໄດ້ຢືນຢັນວ່າ: ທັງນີ້ ໂດຍເຂດທີ່ຂະບວນການຄ້າຢາເສບຕິດ ໄດ້ສວຍໃຊ້ ເປັນເສັ້ນທາງລັກລອບຂົນສົ່ງຢາເສບຕິດ ຈາກເຂດສາມຫຼ່ຽມຄຳ ໄປຕ່າງປະເທດຫຼາຍຂຶ້ນ ນັບມື້ ຄືຊາຍແດນລາວກັບຫວຽດນາມ ໂດຍເສັ້ນທາງ ທີ່ແກັ່ງຄ້າຢາເສບຕິດ ນຳໃຊ້ຫຼາຍ ທີ່ສຸດໃນລາວ ກໍຄືຖະໜົນເລກ 13 ຈາກພາກເໜືອຕໍ່ມາຍັງຖະໜົນເລກ 9 ໃນແຂວງ ສະຫວັນນະເຂດ ຕໍ່ໄປຍັງຫວຽດນາມ ແລະ ປະເທດທີ 3 ຕາມລຳດັບ ຍິ່ງໄປກວ່ານັ້ນ ການທີ່ຂະບວນການຄ້າຢາເສບຕິດ ຂ້າມຊາດໄດ້ຫັນມາໃຊ້ລາວ ເປັນ ເສັ້ນທາງລັກລອບຂົນສົ່ງຢາເສບຕິດ ຫຼາຍຂຶ້ນດັ່ງກ່າວນີ້ ກໍຍັງເປັນປັດໄຈສຳຄັນ ທີ່ຊຸກຍູ້ ໃຫ້ເຍົາວະຊົນລາວພາກກັນ ຫັນໄປຊົມໃຊ້ຢາເສບຕິດ ເພີ້ມຂຶ້ນນັບມື້ອີກດ້ວຍ ໂດຍການ ສຳຫລວດຫຼ້າສຸດ ພົບວ່າ ມີເຍົາວະຊົນລາວກວ່າ 3 ແສນຄົນ ທີ່ຢູ່ໃນສິ່ງແວດລ້ອມທີ່ມີ ຄວາມສ່ຽງສູງ ທີ່ຈະເຂົ້າໄປຫຍຸ້ງກ່ຽວກັບຢາເສບຕິດ ໃນປັດຈຸບັນ ທາງດ້ານພົນຈັດຕະວາ ສົມແກ້ວ ສີລາວົງ ລັດຖະມົນຕີຊ່ວຍວ່າການ ກະຊວງປ້ອງກັນ ຄວາມສະຫງົບ ຖະແຫລງຍອມຮັບວ່າ ເປັນການຍາກຢ່າງຍິ່ງ ທີ່ຈະສາມາດບັນລຸເປົ້າ ໝາຍ ໃນການເຮັດໃຫ້ລາວ ເປັນປະເທດທີ່ປອດຈາກບັນຫາຢາເສບຕິດໄດ້ ໃນປີ 2015 ທີ່ຖືເປັນເປົ້າໝາຍຮ່ວມກັນ ຂອງປະເທດສະມາຊິກ ໃນກຸ່ມອາຊ່ຽນທັງ 10 ປະເທດ ທັງນີ້ ໂດຍເຖິງແມ່ນວ່າ ທາງການລາວຈະໄດ້ດຳເນີນມາດຕະການປາບປາມ ຢ່າງໜັກ ກໍຕາມ ຫາກແຕ່ວ່າ ກໍບໍ່ສາມາດຈະທຳລາຍເຄືອຂ່າຍ ການຄ້າຢາເສບຕິດໃຫ້ໝົດໄປໄດ້ ເລີຍ ເນື່ອງຈາກວ່າ ຜູ້ຕ້ອງຫາ ໃນຄະດີຢາເສບຕິດທີ່ຖືກຈັບກຸມນັ້ນ ຈະບໍ່ຍອມໃຫ້ຂໍ້ມູນ ທີ່ເຊື່ອມໂຍງໄປເຖິງສະມາຊິກຄົນອື່ນໆ ໃນເຄືອຂ່າຍຂອງພວກເຂົາເຈົ້າເລີຍ ອີກດ້ວຍ